Dragi učenici i roditelji,

danas je 22. travnja, Dan planeta Zemlje. U materijalima ćete naći prezentaciju s ovom temom.

U prezentaciji sam objedinila predmete HJ, MAT i PID.

Prezentacija će biti naš prvi projektni zadatak koji ću ocjenjivati. Ocjena će ići u sva tri predmeta.

No, kako je ovo tek prvi projekt za ocjenjivanje, neće biti obavezan za sve već samo za one koji to žele. Zato dobro proučite prezentaciju i razmislite.

Ako se odlučite, tijekom današnjeg dana mi se javite. Nakon toga više nema odustajanja.

Oni učenici koji se odluče na ovaj projektni zadatak trebaju riješiti sve zadatke postavljene u prezentaciji uključujući i sadnju cvijeta.

Neke zadatke morat će malo pomoći roditelji (mat), a ostalo neka bude isključivo dječji rad.

Sadnju cvijeta treba fotografirati i priložiti radu.

Cijeli projekt treba pisati na posebne papire (ne u bilježnicu iz nekog predmeta).

Na prvi papir napisat ćete naslov s prvog slajda i svoje ime i prezime, razred i školu (radite naslovnicu).

I zatim redom, svaki papir je novi zadatak. Na papir prepisujete pitanje i dajete potpuni odgovor. Crtate kružnicu i bojate. Crtate (ili printate) kvadratnu mrežu i bojate. Papire učenici mogu ukrasiti, obojati… Po svojoj želji. Sve papire na kraju zaklamajte, slikajte (jedan po jedan) i pošaljite mailom na josipa.kordic2@skole.hr.

Cijeli projekt treba biti gotov do ponedjeljka, 4. 5. 2020. i tada ga šaljete, ne prije.

Ako tijekom rada naiđete na nejasnoće, slobodno se javite.

Primjer naslovnice

|  |
| --- |
| Osnovna škola DubovacIme i prezime učenika/ce i razred22. 4.Dan planeta Zemlje- projektni rad nastave na daljinu-Karlovac, 22. 4. 2020. |